Projekts

2023.gada \_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_

 (prot. Nr.\_\_\_\_, \_\_\_\_\_.§)

**Par zemes vienību pie t/c “SOLO”, Daugavpilī**

**nomas tiesību izsoli**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 28.punktu, 32.punktu, 40.punktu, ņemot vērā Daugavpils valstspilsētas pašvaldības (turpmāk – Pašvaldība) dzīvojamo māju privatizācijas un īpašuma atsavināšanas komisijas 2023.gada 26.aprīļa sēdes protokola izrakstu Nr.13 (13.jautājums), 03.02.2023. SIA “Pellston Nami”, reģ.Nr.41503029846, iesniegumu (reģistrēts Pašvaldībā 06.02.2023. ar reģ.Nr.298/1.2.-6),

ievērojot Daugavpils valstspilsētas pašvaldības domes (turpmāk – Dome) Īpašuma un mājokļu komitejas 2023.gada \_\_\_\_\_\_\_\_\_\_\_\_\_\_\_\_ atzinumu un Domes Finanšu komitejas 2023.gada \_\_\_\_\_\_\_\_\_\_\_\_\_\_\_ atzinumu, **Dome nolemj**:

1. Nodot iznomāšanai Daugavpils valstspilsētas pašvaldības nekustamā īpašumā esošās zemes vienības ar kadastra apzīmējumu 0500 001 2305, daļas, 569 m2 platībā un ar kadastra apzīmējumu 0500 001 2304, 973 m2 platībā, pie t/c “SOLO”, Daugavpilī, 1542 m2 kopplatībā (turpmāk kopā - Zemesgabals) bez apbūves tiesības uz 10 (desmit) gadiem, publiski pieejamas, bezmaksas autostāvvietas nodrošināšanai, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākuma maksu 5390 EUR (pieci tūkstoši trīs simti deviņdesmit eiro) gadā.

3. Apstiprināt Zemesgabala nomas tiesību izsoles noteikumus.

 4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Daugavpils pašvaldības centrālās pārvaldes (turpmāk – Centrālā pārvalde) Īpašuma pārvaldīšanas departamenta Nekustamā īpašuma nodaļas vadītājs;

Komisijas priekšsēdētāja A.Kozinda, Centrālās pārvaldes Īpašuma pārvaldīšanas departamenta

vietnieks: Īpašuma uzskaites daļas vadītājs;

Komisijas locekļi: E.Kavševiča-Semjonova, Centrālās pārvaldes Īpašuma pārvaldīšanas departamenta juriste;

I.Ilarionova, Centrālās pārvaldes Īpašuma pārvaldīšanas departamenta

Nekustamā īpašuma izvērtēšanas vecākā speciāliste;

 V.Velika, Centrālās pārvaldes Īpašuma pārvaldīšanas departamenta

 Zemes lietu vecākā speciāliste.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

 6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Daugavpils valstspilsētas pašvaldības domes priekšsēdētājs A.Elksniņš